ძველად ციგურები მაგრდებოდა ფეხსაცმლის ლანჩზე მოქლონებით. ახლა ციგურის დანასა და ფეხსაცმელსაც აქვს სპეციალური მოწყობილობები, რაც საშუალებას იძლევა სწრაფად გამოიცვალოს დანის პირი. თუმცა ბევრი მოციგურავე კვლავ მოქლონებით დამაგრებულ ციგურებს აძლევს უპირატესობას. გარდა ამისა თანამედროვე ფეხსაცმელი და ციგურები შეუდარებლად უფრო მსუბუქია, ძველთან შედარებით. მნიშვნელოვანი განსხვავება ძველსა და ახალ ციგურებს შორის ის არის, რომ ახალ ვარიანტში ციგურის დანა ფეხსაცმლის ქუსლთან უძრავად დამაგრებული არ არის და მოციგურავეს საშუალებას აძლევს მუშა ფეხის გამართვისას თავისუფლად მიაწვეს ყინულს დანის პირის მთელი სიგრძით. როგორც კი მოციგურავე ამ ფეხს მოწყვეტს ყინულს, სპეციალური ზამბარა დანის პირს ""ჩაამაგრებს"" ფეხსაცმლის ქუსლში.